**Mare de vizitatori la "Noaptea bibliotecii arădene"**

"Noaptea bibliotecii arădene", de Vineri, 6 Octombrie 2023, orele 18.00-24.00 a prilejuit o efervescență culturală și de loisir mai puțin întâlnită într-o instituție ca biblioteca.

Sălile și coridoarele au fost pline de vizitatori, mici și mari. Și pe bună dreptate pentru că în fiecare ungher al clădirii a fost ceva de descoperit și făcut.

S-a vizitat expoziția de carte veche de la parter, s-au făcut selfie-uri și poze, s-a asistat la nașterea tablourilor în direct, copiii au făcut portretul toamnei, a avut loc lansare de carte, s-a ascultat literatură arădeană și s-au însușit lecții pentru viață.

A fost o atmosferă fascinantă!

Flori, multe flori, lumânări, muuuulte lumânări, cărți, oameni, cuvinte, fețe destinse și zâmbitoare.

Programul bibliotecii a fost unul care să acopere toate gusturile. Iată desfășurătorul acestuia:

Secția Împtrumut Carte Copii:

”Doamna Toamna” - atelier de povești și de creație manuală, orele 18.00-20.00

„Arta Povestirii în imagini”- expoziție fotografică cu cele mai frumoase momente din cele zece

ediții ale Festivalului „Arta Povestirii”, orele 18.00-24.00

Secția Împrumut Carte Adulți:

„Istorie locală”-expoziție de carte, orele 18.00-24.00

Sala de Artă și Multimedia „Sabin Drăgoi”

„Comunitatea ortodoxă sârbă din Nădlac-1872-2022” – lansare de carte, autor: Gabriela

Adina Marco, moderator: Ioana Nistor, orele 17.00-18.00

„Seară de poveste”-concert de muzică pentru toate gusturile cu Elena Unc și „Asociația

culturală Inimă și Suflet”, moderator: Maria Truță, orele 18.00-19.00

„Literatură arădeană la lumânare”-lectură publică, moderator: Lucia Bibarț, orele 20.00-

22.00

„Toamnă. Artă. Bibliotecă”-expoziție de carte de artă, orele 18.00-24.00

Sala Astra:

„Citește, cunoaște și gândește! Cărțile adolescenței tale” cu psihologul Camelia Motorca /

Centru de Educație pentru Cetățenie Democratică-Palatul Copiilor, moderatori: Maria Truță și

Ioana Nistor, orele 21.00-22.00

Sala de Lectură, et. I:

„Selfie la bibliotecă!”. Cabina cu amintiri foto la minut, cu Maria Truță și Petra Orban, orele

18.00-24.00

Artotecă:

„Culoare la Bibliotecă. Momente de creație pe pânză”- cu membri ai Cenaclului „Ion

Andreescu” Arad, orele 18.00-22.00

„Alfabete și scrieri de odinioară”-expoziție de carte rară a Secției „Colecții Speciale”, (parter

pe dreapta), orele 18.00-24.00

Grădina de lectură:

„Pe strune de chitară”- cu Cercetașii României/Centrul Local „Phoenix”, Arad, moderator:

Ioana Nistor, orele 21.00-22.00

„Cărți pentru mici și mari” –stand cu vânzare al Librăriei „Corina” (parter pe stânga, lângă

poartă), orele 18.00-24.00

Simbioza artei-expoziția de pictură, autor Anna Albert, Artoteca bibliotecii, orele 18.00-24.00

Pe toată perioada „Nopții bibliotecii”, secțiile și birourile au funcționat normal, iar înscrierea cititorilor a fost gratuită.

Pentru câteva ore, arădenii au ieșit din propria matcă și s-au contopit cu cea a bibliotecii.

Mulțumim colegilor care au trudit pentru o astfel de reușită, mulțumim copiilor și adulților pentru frumosul parteneriat din "Noaptea bibliotecii arădene!"

**Lucia Bibarț-UZPR, Arad**